A Bizottság 1252/2001/EK rendelete
(2001. június 26.)
a Lolium perenne L. különböző fajtáinak meghatározásáról szóló 1445/76/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2371/2000/EK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 3. cikke (5) bekezdésére,
mivel:
(1) A legutóbb az 1389/2000/EK rendelettel [3] módosított 1445/76/EGK bizottsági rendelet [4] a 2358/71/EGK rendelet 3. cikke szerint elfogadott rendelkezések értelmében felsorolta a Lolium perenne L. erősen ellenálló késői vagy középkésői fajtáit és a Lolium perenne L. gyengén ellenálló középkésői, középkorai és korai fajtáit.
(2) Az 1445/76/EGK bizottsági rendelet legutóbbi módosítása óta a Lolium perenne L. egyes fajtáinak minősített vetőmagjait már nem forgalmazzák és időközben más fajták minősített vetőmagjai jelentek meg a piacon, amelyek első alkalommal a 2001/02-es gazdasági évben kerülnek forgalomba. Továbbá a besorolási követelmények a Lolium perenne L. egyes fajtáira történő alkalmazása azt eredményezi, hogy e fajtákat fel kell venni a fent említett jegyzékek egyikébe. Az 1445/76/EGK rendelet mellékleteit ennek megfelelően módosítani kell.
(3) Az e rendeletben előírt intézkedések összhangban vannak a Vetőmagpiaci Irányítóbizottság véleményével,
ELFOGADTA EZT A RENDELETET:
1. cikk
Az 1445/76/EGK rendelet I. és II. melléklete helyébe e rendelet mellékletei lépnek.
2. cikk
Ez a rendelet 2001. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. június 26-án.